OpenLLM-France/wikimedia huggingface dataset:
# Loup Troyes

Lupus (e latin), pe Loup (e galleg hag e brezhoneg), pe Leu (e galleg), ganet war-dro 383 ha marvet war-dro 478, a oa eskob Troyes e Galia ar Vvet kantved. Mont a reas da Enez Vreizh da brezeg gant e geneil eskob Jermen Auxerre. Ur sant eo, a vez lidet d'an 29 a viz Gouhere.

## Istor

Ganet e oa e Toul war-dro 383, ha mont a reas da servij ar gouarnour kristen Jermen Auxerre (ha ne oa ket eskobet c'hoazh) . Dimeziñ a reas gant Pimeniola, c'hoar da Hilarius, eskob Arle. Goude 7 vloaz er briedelezh ez eas pep hini da vanac'h.
E Lérins edo ar manac'h Loup. Krediñ a ra lod e oa breur da Vincent of Lérins. en 426 ez eas da d-Troyes , ma voe eskobet
Bodañ a reas ur sened-eskibien er gêr-se ha dibabet e voe gant Jermen Auxerre da vont da brezeg da Vreizh-Veur a-enep ar belagiz a rae berzh eno.
P'edo an daou vignon o tremen dre Nanterre, e-kichen Pariz, e tegouezhjont gant ur plac'h yaouank, Jenovefa hec'h anv, ha Jermen a roas ur pezhig dezhi a-raok he gouestlañ da Zoue.

## Lupus hag Attila

E 451 e voe gwarezet kêr Pariz gant Jenovefa ha hini Troyes Loup p'edo arme Attila o tostaat da ober freuz ha reuz. Da gentañ e voe kaset beleien da gannaded da Attila gant o eskob Loup, hag en o zouez Memorius ha Camelian. Lazhet e voent holl, nemet unan: Camelian ne varvas ket, hag a voe eskob Troyes war-lerc'h Loup. Hervez a zo bet skrivet e pedas Loup e-pad meur a zevezh a-raok gwiskañ e zilhad ha mont e penn ur brosesion da gaout Attila ha da zerc'hel warnañ ken na bellaas e arme diouzh kêr. Ur pennad koude e voe trec'het Attila en emgann Chalons.
En ur gudenn lous e oa Lupus pa c'houlennas Attila digantañ dont gantañ hag e arme war-lerc'h emgann Chalons. Attila a gave dezhañ e virje an eskob gant e c'halloud ouzh distruj e arme. N'eus forzh penaos e voe tamallet Lupus gant ar Romaned da vezañ skoazellet an Huned da dec'hel.
En em dennañ a rankas Loup da Mont Lansuine (15 km eus Troyes) e-pad daou vloaz, ha goude e voe daou vloaz all e Mâcon ma reas un toullad burzhudoù. Goude e tistroas da eskob hag e varvas e Troyes en 478 pe 479.

### Arvar

N'eo ket an holl a gred eo gwir an abadenn gant Attila Rak memestra a vez kontet diwar-benn Jenovefa.. Skrivet en deus Donald Attwater e oa hagiografiezh ha n'eo ket istor an abadenn-se

## War lerc'h e varv

Kant vloaz bennak goude, e 570, e teuas ar rouaned Gontran ha Chilperig war e vez da douiñ ober ar peoc'h etreze.
Relegoù sant Loup a voe stlabezet e noz an 9 ha 10 a viz Genver 1794, war-bouez un tamm klopenn miret en iliz-veur Troyes. Pedet e vez ar sant ouzh an diaoul, an drougsant hag ar peluz.

## E Breizh

Marteze eo eñ an hini a vez enoret e Lanloup, met meur a Sant Loup all zo.

## En Italia

Enoret eo ivez e San Lupo, e proviñs Benevento, e kreisteiz Italia.

## Notennoù

* ↑ Catholic Encyclopedia: Frejus
* ↑ Saints of July 29
* ↑ St. Lupus - Saints & Angels - Catholic Online
* ↑ St. Lupus - Saints & Angels - Catholic Online
* ↑ Attwater, Donald. The Penguin Dictionary of Saints (1945) Reprint: 1981, p. 223.

## Liammoù diavaez

* Lupus of Troyes
* Saints of July 29
# Loupard an erc'h

Loupard an erc'h :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Uncia |
| Anv skiantel ||
| Uncia uncia Schreber, 1775 ||
| D'ar vevoniezh e tenn ar pennad-mañ. ||
Loupard an erc'h, anvet ivez oñs, (Uncia uncia pe Panthera uncia) a zo ur c'hazh bras eus menezegoù kreiz-Azia. Betek n'eus ket pell'zo e ranket anezhañ er genad Panthera gant meur a gazh meur arall. En ur c'henad ispisial e lakaer anezhañ hiziv. Evel al loupard koumoulek eo un hanterour etre ar c'hizhier meur ar re vihanoc'h o ment rak na ruoc'hal na rouzmouzat a c'hell. Brudet eo evit e greoñ hag a zo gris sklaer gant saotroù du. Blevad e lost a zo stank tre ha gant kreoñ eo goloet e pavioù.
Video • Snow Leopard (Uncia uncia)

## Livadur

Pouezañ a ra loupard an erc'h war-dro 75 kg ha gallout a reer e zisheñveliñ diouzh ar c'hizhier meur arall dre e lost hir a implij da virout e blom en tachennoù torosennek ma vev. Ober a ra gantañ da wareziñ e fri ouzh ar yenijen ivez. Ar blevd a c'holo e bavioù a zo ivez ur gwarez ouzh ar yenienn. Gris sklaer gant saotroù du niverus o-deus louparded an erc'h, ha roudennoù war o lost ivez. Ledanoc'h ha karrezekoc'h eget hini ar barezed eo penn ar piri.
E-pad an hañv e vev loupard a erc'h er pradennoù hag er roc'hegoù a-us da linenn ar gwez, betek 6000 m. E-pad ar goañv e tiskenn er c'hoadegoù, war-dro 2000 m. Gantañ e unanig e chom dreist holl, hag eñv e c'hell ar mammoù desevel ar c'hizhierig e-pad un amzer hir en ur c'hev.
Louparded an erc'h a vev en un endro diaes ha debriñ a reont tout ar pezh a c'hellont tapout. Gallout a reont chaseal preizhoù teir gwech brasoc'h egeto ha boutin eo evito da lazhañ anevaled-feurm. En natur eo o freizhoù pennañ kragvouc'hed Sibiria, bharaled, marc'hored, arc'hared, moc'h gouez, huneganed-menez ha skrigerien vihan.
Diaes tre da welout en natur eo loupard an erc'h. Ar film kentañ o tiskouez un oñs a dost a oa bet graet e 2006 evit an abadenn skinwel Planet Earth

## Mirerezh

En arvar eo loupard an erc'h, hag eñv e oa kresket e boblañs adalek ar bloavezhioù 60. Kavout a reer e chom war-dro 6000 loupard an erc'h en natur. Kiniget ez int gan an hemolc'h ha distrijadur o freizhoù hag o annez met ivez gant ar brezeloù. Ar bombezageoù amerikan war gevioù Afganistan o-doa bet un efed dianav met bras a-walc'h moarvat war poblañsoù lec'hiel louparded an erc'h.
Raktresañ a ra ar WWF da sevel ur mirlec'h evit louparded an erc'h er Park Broadel Khunjerab. Posupl eo da c'houennañ loupard an erc'h en ereoù ha kizhierig niverus a zo ganet e meur a zoo.

## Liammoù diavaez

loupard an erc'h
Snow Leopard Conservancy
# Loupard-mor

Loupard-mor :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Phocidae |
| Genad : | Hydrurga |
| Anv skiantel ||
| Hydrurga leptonyx Blainville, 1820 ||
| D'ar vevoniezh e tenn ar pennad-mañ. ||
Al loupard-mor, pe reunig loupard, (Hydrurga leptonyx) a zo ur bronneg mor eus ar c'herentiad Phocidae. Ar spesad nemetañ eo er genad Hydrurga.
# Loupio

Les aventures de Loupio (Troioù-kaer Loupio) a zo ur rummad bannoù-treset katolik, savet gant Jean-François Kieffer hag embannet gant Fleurus. Tremen a ra an istorioù d'ar mare ma veve Sant Frañsez Asiz. Priz Etrevroadel ar Vandenn Dreset Kristen 2006 a zo bet gounezet gantañ e Angoulême.
Bet 'z eus bet lakaet daou levr e brezhoneg gant ti-embann Minihi Levenez : An Emgav ha danevelloù all ; Ar Chaseourien ha danevelloù all. E peurunvan eo skrivet al levrioù-se, er c'hontrol embannadurioù all Minihi Levenez.

## Levrioù e brezhoneg
### Levrenn 1 - An Emgav ha danevelloù all

(La rencontre et autres récits, bet embannet e 2003), embannet e 2007 gant Minihi Levenez.
Troioù-kaer :
* An emgav
* Ar groaz
* Al lud-kordenn
* An eneberien
* Ar c'hlasker-bara
* An toull-bac'h
* Ar c'hraou
Kanoù :
* Kan-bale Loupio
* Nedeleg loupio

### Levrenn 2 - Ar Chaseourien ha danevelloù all

(Les chasseurs et autres récits, bet embannet e 2002), embannet e 2007 gant Minihi Levenez.
Troioù-kaer :
* Ar Chaseourien
* Joana
* An teir ferlezenn
* An avaloù
* Ar c'honter krakoù
* Ar chas
Kan :
* Kan-bale ar foeter-bro

## Gwelet ivez

* Jean-François Kieffer
* Minihi Levenez
* Ar C'heloù Mad diskouezet d'ar vugale
# Loupard koumoulek

Loupard koumoulek :
| N. nebulosa Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Neofelis |
| Anv skiantel ||
| Neofelis nebulosa (Griffith, 1821) ||
| Statud CITES : | Stagadenn I , Adwel 01-07-1975 |
| D'ar vevoniezh e tenn ar pennad-mañ. ||
Al loupard koumoulek (Neofelis nebulosa) a zo ur c'hazheg krenn e vent (60 - 100 cm evit 11 - 20 kg) eus gevred Azia. Ur vlevenn bej pe gell sklaer en deus gant damhirgelc'hioù teñval o bevennoù, heñvel ouzh koumoul. En abeg da frammadur e glopenn e renker anezhañ en ur genad ispisial.

## Perzhioù fizikel

Ur c'horf tagos en deus al loupard koumoulek hag an dent-lagad hirañ, e-keñver e vent, eus an holl gizhier. An dra-se a lakaas klaskourien 'zo da grediñ e chasee anevaled bras. Hiziv, daoust m'anavezer nebeut a draoù diwar-benn doare-buhez al loen-se, e kreder e hemolc'h anevaled-gwez dreist-holl (evel ar gibboned pe ar makaked) hag un nebeud bronneged bras pe vrasoc'h, kirvi en o zouez, hag evned.
Al loupard koumoulek zo ur pigner peurvat. Ul lost ken hir hag e gorf a c'hell kaout hag e bavioù berr ha gwevn a lak anezhañ da zilec'hiañ er gwez gwelloc'h eget an holl gizhier arall.

## Annez

Al loupard koumoulek a vev e su Sina, e reter Himalaya, e biz India, e gevred Azia hag en Indonezia. Krediñ a reer ez eo aet da get e Taiwan. Bevañ a ra er c'hoadegoù trovanel pe istrovanel betek 2 000 metr dreist-holl, met e gavout a c'heller er geunioù-mor hag er pradennoù.
3 isspesad a anavezer:
* Neofelis nebulosa brachyurus: Taiwan (aet da get)
* Neofelis nebulosa macrosceloides: Nepal ha Myanmar
* Neofelis nebulosa nebulosa: Su Sina

## Emzalc'h

Mibin-tre eo al loupard koumoulek. Er mirvaoù e c'hell chom a-ispilh ouzh ur brank gant e bavioù a-dreñv en ur implijout e lost da virout e blom. Nebeut a draoù a anavezer a-zivout e emzalc'h en natur. Krediñ a reer e hemolc'h oc'h en em lezel da gouezhañ war e breizhoù.
Un aneval-kuzh eo. Krediñ a ra d'ar glaskourien e vev e-unanik war-bouez mare amzer ar gouennadur. Daoust d'ar pezh a greder gwechall e hemolc'h e-pad an deiz ivez.

## Gouennadur

Ur wech ar bloaz e vez ganet gant ar parezed etre ur c'holen ha pemp kolen goude un dougen a 85 - 93 devezh. Evel kalz kizhier arall eo dall ar re yaouank pa c'hanont. Goude dek devezh hepken e c'hellont gwelout ha n'int ket oberiant nemet goude pemp sizhun. Da zaou vloaz e tizhont o oad-gour war a seblant, met dizalc'h ez int goude dek mizvezh.
Er mirvaoù e c'hell al loupard koumoulek bevañ 17 bloavezh. Berroc'h eo e hoali en natur avat.
Diaes eo lakaat anezho da barañ er mirvaoù kar ar pared a lazh alies ar parezed n'int ket boazet outo.

## Mirerezh

N'ouzer ket pegement a louparded goumoulek a chom en natur. Krediñ a reer ez eo aet o niver war zigresk en abeg da zistrujadur o annez ha d'an hemolc'h. War stagadenn I ar CITES emañ.

## Liammoù diavaez

* Al loupard komoulek
# Loup

Loup zo un anv-badez gallek kozh, diwar an anv latin Lupus, hag anv meur a sant eo bet.
Anavezet eo ivez e brezhoneg, met el lec'hanvadurezh hepken.

## Yezh
### An anv-badez er yezhoù all

* E galleg eo anavezet en anv-badez Jean-Loup.
* Lope e spagnoleg
* Otxoa en euskareg
* Leu, adstumm gallek, a gaver ivez en anvioù lec'hioù ha tiegezhioù e Bro-C'hall.
* Lupo en italianeg (ha Lupicino)

## Tud
### Sent

* Loup Anje (VII$^{vet}$ kantved), eskob, lidet d'ar 17 a viz Here.
* Loup Bayeux (V$^{vet}$ kantved), eskob, lidet d'ar 25 a viz Here.
* Loup Bergamo
* Loup Chalon-sur-Saône (+ 610), eskob, lidet d'ar 27 a viz Genver.
* Loup Limoges (+ 637), eskob, lidet d'an 22 a viz Genver.
* Loup Lyon (+ 542), arc'heskob, lidet d'ar 25 a viz Gwengolo.
* Loup Sens († 623),
* Loup Soissons (+ war-dro 540), eskob, lidet d'an 19 a viz Here.
* Loup Tessaloniki pe Loup Novae (+ war-dro 306), sklav ha merzher, lidet d'an 23 a viz Eost.
* Loup Troyes (+ 478), eskob, lidet d'an 29 a viz Gouhere. Eñ eo ar sant brudetañ. Mont a reas da Enez Vreizh gant Jermen Auxerre.
Loup de Ferrières zo un abad frank ha n'eo ket bet anvet da sant.

### Tud all

* Loup Durand, skrivagner gallek
* Jean-Loup Chrétien, astraer breizhat
* Jean-Loup Hubert, filmaozer breizhat

## Lec'hanvadurezh

Loup zo un anv-lec'h a c'hall ober dave d'ur sant pe d'al loen. Gwelet ivez Saint-Loup ha Chanteloup.

### Belgia

* Pont-de-Loup, kumun kozh bremañ e-barzh kumun Aiseau-Presles e Wallonia.

### Breizh

* Sant-Loup, kumun eus Bro-Oueloù.

### Bro-C'hall

* Saint-Loup, anv meur a gumun,
* al Loup, ur stêr en Alpes-Maritimes.

### Kanada

* Rivière-du-Loup, ur gêr e Kebek hag anv meur a stêr er vro-se.

### Stadoù-Unanet

* kontelezh Loup e Nebraska,
* ar stêr Loup e Nebraska, un adstêr d'ar Platte.

## Pennadoù kar

* Lupus
* Bleiz (disheñvelout)
* Lope, anv-badez spagnolek
* Otxoa, anv euskarek
* Lou
* Le Loup, anv meur a oberenn c'hallek.
# Loupard koumoulek Taiwan

Loupard koumoulek Taiwan :
| Neofelis nebulosa brachyurus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Neofelis |
| Anv skiantel ||
| Neofelis nebulosa brachyurus (Swinhoe, 1862) ||
| D'ar vevoniezh e tenn ar pennad-mañ. ||
Loupard koumoulek Taiwan (Neofelis nebulosa brachyurus) a zo un isspesad eus al loupard koumoulek na veze kavet nemet e Taiwan. Ul lost bihanoc'h eget hini an isspesadoù arall en doa. An eil aneval brasañ en enez e oa goude Arzh du Taiwan. Argaset gant distrujidigezh e annez e oa aet da repuiñ er menezioù, met n'eus bet gwelet hini ebet anezho ken abaoe ar bloavezhioù 1980, ha lakaet eo bet war roll al loened aet da get.

## Liammoù diavaez

a vo kavet e Wikimedia Commons.
# Meurdez Spagn

Meurdez Spagn a oa un titl a noblañs uhel roet e Spagn.
# Meukon

Meukon :
| Ar maerdi. ||
| Anv gallek (ofisiel) | Meucon |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Gwened |
| Kanton | Gwened-3 |
| Kod kumun | 56132 |
| Kod post | 56890 |
| Maer Amzer gefridi | Pierrick Messager 2014-2026 |
| Etrekumuniezh | Mor Bihan - Gwened Tolpad-kêrioù |
| Bro velestradurel | Bro Gwened |
| Lec'hienn Web | www.meucon.fr |
| Poblañsouriezh ||
| Poblañs | 2 269 ann. (2020) |
| Stankter | 396 ann./km² |
| Douaroniezh ||
| Daveennoù lec'hiañ | 47° 43′ 05″ Norzh 2° 45′ 46″ Kornôg / 47.7180555556, -2.76277777778 |
| Uhelderioù | kreiz-kêr : 90 m bihanañ 45 m — brasañ 132 m |
| Gorread | 5,73 km² |
| Meukon ||
| kemmañ |
Meukon a zo ur gumun eus Breizh e kanton Gwened-3 e departamant ar Mor-Bihan.

## Douaroniezh

* E Park naturel rannvroel ar Mor Bihan emañ Meukon. Tro-dro 2000 a dud zo o chom eno. Brudet eo evit hec'h eienennoù.

## Istor
### Dispac'h Gall

* Melestradurezh: krouet e voe kumun ar gumun e 1790. Gant al lezenn eus an 23 a viz Eost 1790 e voe lakaet e kanton Gregam; e Bann Gwened edo. Gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe miret ha brasaet ar c'hanton dindan anv kanton Gregam ivez ha chom ha reas Meukon ennañ. Lakaet e oa bet Meukon en Arondisamant Gwened bet krouet e 1800$^,$.

### XX$^{vet}$ kantved
#### Brezel-bed kentañ

* Mervel a reas pemzek gwaz eus ar gumun abalamour d'ar brezel, da lâret eo 4,46 % eus he foblañs e 1911.

#### Eil brezel-bed

* D'an 23 a viz Eost 1944 e kouezhas ur c'harr-nij MustangP-51 eus aerlu SUA (United States Army Air Forces) e Meukon.
* D'ar 24 a viz Du 1944 e kouezhas ur c'harr-nij Douglas A24 eus an aerlu gall (Armée de l'Air) e Meukon.
* Mervel a reas tri den ag ar gumun abalamour d'ar brezel.

## Monumantoù ha traoù heverk

* An iliz katolik.
* Iliz katolik Santez Madalen.
* Monumant ar re varv.
* Ur c'hamp milourel a zo abaoe 1878. Staliet eo eno an 3$^e$ rejimant troadegiezh-vor.

## Emdroadur ar boblañs abaoe 1962

Niver a annezidi

## Tud

* Ar Roue Stevan a vije ganet eno e 1701.

## Liammoù diavaez

* (fr) Lec'hienn ofisiel ar gumun

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 225
* ↑ (fr)Cassini - EHESS - Meukon - Fichenn ar gumun
* ↑ (fr)Memorialgenweb
* ↑ (fr)Pertes USAAF
* ↑ (fr)Pertes de l'Armée de l'Air
* ↑ (fr)Memorialgenweb
# Meulebeke

Meulebeke :
| Banniel | |
| Skoed | |
| Lec'hiadur Meulebeke en Arondisamant Tielt hag e proviñs Kornôg-Flandrez | |
| Riez | Belgia |
| Kumuniezh | Kumuniezh flandrezek |
| Rannvro | Flandrez |
| Proviñs | Kornôg-Flandrez |
| Arondisamant | Tielt |
| ins | 37007 |
| Kumun-Kod post | 8760 |
| Kumun | Meulebeke |
| Kod pellgomz | 051 |
| Maer | Daniël Vanpoucke (CD&V) |
| Gorread | 29,35 km² |
| Hed | 03° 17' .." Reter |
| Led | 50° 57' .." Norzh |
| Uhelder | .. m |
| Poblañs hep kontoù doubl | 10 983 (01.01.2007) |
| Stankter | 374 a./km² |
| Lec'hienn | www.meulebeke.be |
Meulebeke ( e flandrezeg kornôgel: Mullebeke) a zo ur gumun eus Flandrez Belgia e proviñs Kornôg-Flandrez.
# Meulles

Meulles :
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Lisieux |
| Kanton | Livarot |
| Kod kumun | 14429 |
| Kod post | 14290 |
| Maer Amzer gefridi | Patrick Beaujan 2014-2015 |
| Etrekumuniezh | Communauté de communes du Pays de l'Orbiquet |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 144 m — brasañ 228 m |
| Gorread | 16,29 km² |
| kemmañ |
Meulles a oa ur gumun eus departamant Calvados e Bro-C'hall.
Bodet e oa gant 21 kumun all d'ar 1añ a viz Genver 2016 d'ober ur gumun nevez: Livarot-Pays-d'Auge.

## Istor
### XX$^{vet}$ kantved

* Eil brezel-bed, Emgann Normandi: dieubet e voe Meulles gant Kanadianed ar Rejimant The Queen’s Own Cameron Highlanders.

## Monumantoù ha traoù heverk

* An iliz.
* Iliz katolik Sant Pêr, XII$^{vet}$ kantved.
* Maen koun an isletanant Daniel Rousseau, ezel eus ar Rouedad "Jean Marie Buckmaster", bet fuzuilhet gant an Alamaned.
* Kastell Montfort.

## Emdroadur ar boblañs 1962-2011

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2014 | Kerzu 2015 | Patrick Beaujan | MoDem | Sterner kenwerzh, kuzulier-departamant |
| Meurzh 2008 | | Pierre Mialon | | Ijinour SNCF |
| 1977 | Meurzh 2008 | Dominique Lethorey | | |
| N'eo ket anavezet c'hoazh an holl fedoù. |||||

## Tud

* An isletanant Daniel Rousseau, ezel eus ar Rouedad "Jean Marie Buckmaster", bet fuzuilhet gant an Alamaned e miz Even 1944, a oa o chom e Meulles.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Calvados, 28 Kerzu 2015
* 1 2 Normandie 44 - La Mémoire
* ↑ Clochers de France
* ↑ ouest-france.fr
* ↑ Mémorial des victimes civiles en Normandie
# Meurchin

Kumunioù Frañs :
| Anv | Meurchin |
| Skoed | |
| Lec'hiadur Meurchin e Pas-de-Calais hag e Bro-C'hall | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Lens |
| Etrekumuniezh | Communaupole de Lens-Liévin |
| Kanton | Wingles |
| Kod INSEE | 62573 |
| Kod post | 62410 |
| Maer | Laurent Maillard |
| Amzer-gefridi | 2008-2014 |
| Gorread | 4,64 km² |
| Led | 50° 29' 52" Norzh |
| Hed | 02° 53' 27" Reter |
| Uhelder kreiz | .. m |
| Uhelder bihanañ | 17 m |
| Uhelder brasañ | 45 m |
| Poblañs hep kontoù doubl | 3 662 (2007) |
| Stankter | 789 a./km² |
| Lec'hienn ar gumun | ville-meurchin |
Meurchin a zo ur gumun eus departamant gall Pas-de-Calais e Bro-C'hall.

## Monumantoù ha traoù heverk

* Geun kumun Meurchin da goañv
* Stang la Briquette da goañv

## Notennoù ha daveoù

* ↑ Cassini hag EBSSA
# Meudon

Meudon :
| Melestradurezh ||
| Stad | Frañs |
| Kod kumun | 92048 |
| Kod post | 92190, 92360 |
| Maer Amzer gefridi | Denis Larghero |
| Lec'hienn web | https://www.meudon.fr |
| Poblañsouriezh ||
| Poblañs | 45 825 ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ m — brasañ m |
| Gorread | km² |
| kemmañ |
Meudon a zo ur gumun en departamant Hauts-de-Seine, e rannvro Enez-Frañs.

## Douaroniezh

9,9 km2 eo gorread ar gumun.

## Poblañs

War-dro 45 507 a dud a zo o chom eno e 2014.

## Melestradurezh

E 2014 e voe addilennet Hervé Marseille da vaer.

## Tud
### Ganet eno

* Lionel Jospin, politikour, e 1937

### Marvet eno

* Jean-Michel Guilcher, tudoniour, e 2017

## Liammoù diavaez

Lec'hienn ofisiel
* ↑ Roadennoù ofisiel e lec'hienn an EBSSA
# Meulgan

Ur meulgan zo ur varzhoneg a ganer meuleudi d'un den pe d'un doue enni.
A-wechoù e vez mesket meulgan ha telenngan, moarvat dre ma klot an daou c'her gant ar ger saoznek ha gallek Ode (awdl e kembraeg).
Pa vez ur ster relijiel d'ar ger e vez heñvel ouzh ur c'hantik.

## Meulganoù brudet

* Stabat mater er gristeniezh
* Ode à Staline, gant Louis Aragon
# Meudig

Meudig eo anv brezhonekaet tudenn ar gontadenn Le Petit Poucet , ur gontadenn c'hallek brudet gant Charles Perrault hag a voe embannet el levr gallek Les Contes de ma Mère l'Oye, un anv hag a gaver e meur a levr brezhonek.

## Gerdarzh

Savet eo an anv diwar ar ger meud. Meneget eo an anv Meudig e Geriadur Vallée, e-kichen an droienn c'hoari meudig, er pajennoù 579 ha 580.

## Yezhoù all

* Däumling, pe Der kleine Däumling, en alamaneg. Met hennezh eo an anv a vez graet ivez eus an dudenn anvet Tom Thumb e saozneg, ha Tom Pouce e galleg.
* Pulgarcito e kastilhaneg, ha Polzet e katalaneg, a denn d'ar ger gallek.
* Bawd Bach e kembraeg, da lavarout eo Meud Bihan.
* Hop-o'-My-Thumb pe "Little Thumbling" e saozneg, diwar an anv alamanek, hag ar ger thumb, meud. N'eo ket ar memes den evel Tom Thumb e saozneg.
* Tummeliten, e svedeg.

## Levrioù brezhonek

Daou levr brezhonek zo diazezet war gontadenn Perrault:
* Istor Meudig, en dastumad Levrioù ar vugale, gant Al Liamm er bloavezhioù 1950.
* Meudig, ul levr eeunaet diwar embannadur Al Liamm, skeudennaouet gant Laure Gomez hag embannet gant TES e 2009, war un dro gant ur bladenn.
Ouzhpenn-se e ranker menegiñ daou levr all hag a zo istorioù disheñvel:
* Perig ar Meud, diwar ur gontadenn gant ar vreudeur Grimm,
* Ar Roue ha Meudig e vab, skeudennoù gant Gerrit Theodoor Rotman, embannet gant Al Liamm e 1962. N'eus meneget anv oberour ebet. Un istor disheñvel a-grenn eo.

## Orin

Tennañ a ra Meudig
* d'ar paotr David en istor David ha Goliat er Bibl
* da Odysseüs gant an unlagadeg .

## Skeudennoù
### Gant Gustave Doré

Gustave Doré a reas 11 skeudenn evit embannadur Les Contes de Perrault e 1862.

### Skeudennaouerien arall

Heinrich Leutemann ha Carl Offterdinger a skeudennas Mein erstes Märchenbuch (Ma c'hentañ levr a gontadennoù), embannet e dibenn an XIXvet kantved. Alexander Zick a oa ur skeudennaouer alaman arall.

## Levrlennadur

* Christine Goldberg: „The Dwarf and the Giant“ (AT 327B) in Africa and the Middle East. In: Journal of American Folklore 116:461, 2003, S. 339–350.
* Lois Marin: L’ogre de Charles Perrault ou le portrait inversé du roi.. In: L’Ogre. Mélanges pour Jacques Le Goff. Gallimard, Paris 1992.
* Gaston Paris: Le petit poucet et le grande ourse. Franck, Paris 1875 (Digitalisat).
* ↑ Opie, Iona and Peter. The Classic Fairy Tales. Oxford University Press, 1974, p. 134.